tomron87/hebrew-wikipedia-sentences-corpus huggingface dataset:
הכוח הצנטריפטלי בתנועה זו מורכב משני כוחות: הכוח הנורמלי, המכוון פנימה לאורך רדיוס המסלול ולכיוון מרכזו (במקרה בו התנועה היא לאורך צידה הפנימי של המסילה המעגלית), והרכיב הרדיאלי של כוח הכובד הפועל על קרוניות הרכבת.
גודלו הרגעי של רכיב זה תלוי בזווית שבין וקטור כוח הכובד לבין כיוון רדיוס המסלול באותה נקודה.
רכיבו השני של כוח הכובד, מכוון לאורך המשיק המתאים לכל נקודה על המסלול, בהתאם לפירוק המתואר לציר רדיאלי ולציר משיקי.
רכיב משיקי זה של כוח הכובד מקנה לגוף המסתובב תאוצה משיקית, כלומר מהירותו הקווית משתנה מנקודה לנקודה לאורך המסילה, כפי שהבנו גם משיקולי אנרגיה.
ישנו ערך מינימלי למהירות ההתחלתית של הגוף המסתובב כדי שיוכל לעבור את הנקודה העליונה של מסלולו ולהשלים סיבוב.
אם מהירותו ההתחלתית מתחת לערך זה לא יוכל הגוף להשלים סיבוב מעגלי מלא.
ערך זה קרוי מהירות קריטית, והוא מתקבל באופן הבא.
גודלו של הכוח הצנטריפטלי בנקודה זו הוא: , ולכן, לפי החוק השני של ניוטון ובעזרת הביטוי לכוח הצנטריפטלי, מקבלים את הקשר , כאשר הערך המינימלי של Fc שיאפשר סיבוב מלא מתקבל עבור מצבים בהם N = 0, כלומר .
קבלת הביטוי לתאוצה הצנטריפטלית בגישה גאומטרית
המעגל השמאלי באיור 2 מתאר גוף הנע במסלול מעגלי במהירות קבועה בארבעה זמנים שונים במהלך ההקפה המסלולית שלו, כאשר וקטור המיקום שלו נתון על ידי R ווקטור המהירות שלו על ידי v.
כאמור, וקטור המהירות v ניצב תמיד לווקטור המיקום (וקטור המהירות הרגעי הוא בכיוון המשיק למסלול בנקודה בה נמצא הגוף, בהיות המשיק ניצב לרדיוס המסלול המעגלי).
מכאן שהזמן הדרוש לווקטור R לבצע הקפה שלמה (זמן המחזור של התנועה) הוא בדיוק הזמן הדרוש לווקטור v לבצע הקפה שלמה אחת (וקטורים צמודים).
תנועת ההקפה של הווקטור v מוצגת במעגל הימני באיור 2, בצמוד לווקטור aR.
נבטא כעת את זמן מחזור זה פעמיים, פעם אחת עבור וקטורי R ו-v, ופעם שנייה עבור צמד הווקטורים v ו-aR,
מאחר שגודלה של מהירות ההקפה (המהירות המשיקית) ניתן על ידי אורך המסלול המעגלי מחולק בזמן המחזור, נקבל במקרה הראשון
ובמקרה השני, באמצעות אנלוגיה (וקטור v מחליף את וקטור R, ו-aR מחליף את v - ראו המעגל הימני באיור 2), נקבל
מהשוואת שני ביטויים אלה עבור זמן המחזור נקבל לבסוף
התבוננות בשני המעגלים באיור 2 מראה שווקטור התאוצה מכוון אל מרכז המעגל שרדיוסו R.
לדוגמה, במעגל השמאלי באיור זה, וקטור המיקום מצביע לכיוון השעה 12 כשווקטור המהירות שלו מצביע לכיוון השעה 9, כשווקטור התאוצה הרדיאלית של האחרון (עבור למעגל הימני) מצביע בכיוון השעה 6, כך שבעצם וקטור התאוצה הרדיאלית מצביע בכיוון מנוגד לזה של וקטור המיקום, כלומר כלפי מרכז המסלול המעגלי.
קבלת הביטוי לתאוצה הצנטריפטלית באמצעות חשבון דיפרנציאלי
הגישה שתוארה קודם הייתה פשוטה והיוריסטית.
להשלמת הדיון נתאר עתה את הגישה הישירה לפיתוח הביטוי לתאוצה הצנטריפטלית (או הרדיאלית), כלומר באמצעות גזירה כפולה של הפונקציה המתארת את מיקום הגוף המסתובב בתלות בזמן.
הנגזרת הראשונה מבטאת את קצב השינוי של וקטור המיקום של הגוף, כלומר את מהירות הגוף, והנגזרת השנייה מבטאת את קצב השינוי של וקטור מהירות הגוף (שגודלה קבוע).
לשם כך, נשתמש במערכת קואורדינטות קוטביות המתאימה לתיאור תנועה שאינה בקו ישר, נניח שרדיוס המסלול קבוע (מעגל) ונגזור את הביטוי למיקום הגוף פעמיים.
נתאר את מיקומו של גוף נקודתי כפונקציה של הזמן באמצעות R(t).
מאחר שמדובר בתנועה מעגלית, נוכל לכתוב R(t) = r·ur, כאשר r הוא קבוע (רדיוס המעגל) ו-ur הוא וקטור יחידה המכוון מהראשית (מרכז המעגל במקרה שלנו) אל מיקומו של הגוף.
כיוון הווקטור מבוטא על ידי θ, שהיא הזווית בין כיוון הווקטור לבין ציר x
(כשזווית חיובית מוגדרת על ידי סיבוב נגד כיוון השעון ביחס לכיוון החיובי של ציר x).
במונחים של וקטורי יחידה קרטזיים i ו-j (בכיוון x ובכיוון y, בהתאמה) נקבל: :ur = cos(θ)i + sin(θ)j .
נגזור לפי הזמן פעם אחת, כדי לקבל את מהירות הגוף:
כש-ω היא המהירות הזוויתית המוגדרת על ידי dθ/dt, ו-uθ הוא וקטור יחידה הניצב ל-ur ומצביע בכיוון שבו θ גדלה.
הביטוי לווקטור יחידה זה במונחים קרטזיים הוא
נגזור עתה שוב, תוך תשומת לב לכך ש-
ונקבל את התאוצה השקולה של הגוף, a: ,
כשגודלו של הרכיב הרדיאלי שלה, כלומר גודלה של התאוצה הרדיאלית המבוקשת, aR, הוא .
כאשר מסובבים גוף נקודתי הקשור לקצה חוט סביב ציר אנכי, הכוח הצנטריפטלי מסופק על ידי הרכיב האופקי של המתיחות בחוט והוא מכוון אל מרכז המעגל, שנמצא על ציר הסיבוב (במקרה של גוף שאינו נקודתי, הכוח הצנטריפטלי מכוון אל מרכז המסה של המערכת).
במקרה של גוף מסתחרר (כלומר מסתובב סביב ציר העובר דרך הגוף עצמו), הכוח הצנטריפטלי מסופק על ידי מאמצי מתיחה פנימיים בין חלקיקי החומר המרכיבים את הגוף.
כוחות אלה הם ששומרים על הגוף לבל יתפרק.
כוכבי-לכת וירחים הם דוגמאות ללוויינים.
דוגמאות אחרות הן לוויינים מלאכותיים ששוגרו למטרות שונות.
בכל המקרים הללו הכוח הצנטריפטלי מסופק על ידי כוח הכבידה בין כוכב האם (השמש או כוכב-לכת) לבין לווייניו (כוכבי-הלכת סביב השמש או ירחים ולוויינים מלאכותיים סביב כוכב-לכת), המכוון אל מרכז המסה של המערכת.
מסלולי כוכבי-הלכת סביב השמש הם רק בקירוב מעגליים (מסלולי ההקפה הממשיים הם אליפסות בעלות אקסצנטריות נמוכה, בהתעלם מההשפעה ההדדית בין כוכבי-לכת שכנים).
ברכבת הרים הכוח הנורמלי שמפעילה המסילה על הרכבת הוא שמחזיק את הרכבת במסלולה המעגלי, ובכך מונע מהרכבת להמשיך לנוע בכיוון התנועה שלה הרחק מהמעגל.
מטענים חשמליים הנעים בשדה מגנטי
כאשר מטען חשמלי נע בשדה מגנטי, פועל עליו כוח בניצב למישור עליו נמצאים וקטור המהירות שלו ווקטור השדה המגנטי (כוח לורנץ).
מאחר שכוח זה ניצב לווקטור המהירות, הוא מהווה כוח צנטריפטלי, שגורם למטען לנוע בשדה המגנטי במסלול מעגלי.
תופעה זו מיושמת בדרכים שונות, למשל בספקטרומטר מסות.
מכשיר זה מבוסס על העובדה שרדיוס המסלול של החלקיקים הטעונים תלוי במסה שלהם, מה שמאפשר להשתמש בו להפרדת איזוטופים.
כוח קוסובו , הידוע גם בראשי התיבות KFOR, הוא כוח שמירה על השלום של נאט"ו שנועד לטענת נאט"ו לייצב את היחסים הפוליטיים והחברתיים בקוסובו ולהפוך את השטח לבטוח לתושביו.
הכוח הוקם ב-12 ביוני 1999 לאחר סוף מלחמת קוסובו ולאחר 78 ימי המבצע הצבאי של נאט"ו כנגד משטר מילושביץ', ומורכב מנציגויות של צבאות שונים תחת פיקוד נאט"ו.
הכוח נועד ליישם את החלטה 1244 של מועצת הביטחון של האו"ם שדורשת את השבת הביטחון ואת החזרת הפליטים לקוסובו, ושואב את סמכותו מההסכם הצבאי שבין נאט"ו, הרפובליקה הפדרלית יוגוסלביה וסרביה.
מטה KFOR נמצא בפרישטינה, בירת קוסובו.
בזמן קבלת ההחלטה של מועצת הביטחון שהובילה להקמת KFOR, קוסובו עמדה בפני משבר הומניטרי, וכוחות של סרביה ומונטנגרו מחד ושל צבא שחרור קוסובו מאידך עדיין נלחמו בשטח.
כמות ההרוגים הייתה גבוהה, והמתיחות הבין-אתנית הובילה לבריחתם של כמעט מיליון מתושבי השטח למדינות אחרות כפליטים.
ב-9 ביוני 1999 התקבלה הפסקת אש בין הצדדים, ושלושה ימים לאחר מכן נכנס KFOR לתפקידו.
בתחילת דרכו, היו מיוצגות ב"כוח קוסובו" מעל 40 מדינות ולמעלה מ-50,000 חיילים.
בסוף פברואר 2010 דווח כי מספר חיילי KFOR עומד על 9,900 בלבד.
הכוח תרם להקמת כוח הביטחון של קוסובו.
כוח עיראק היה כוח צבאי של הצבא הבריטי וצבאות המושבות והדומיניונים של חבר העמים הבריטי שנוצר מצירוף מספר יחידות שהתגבשו בעיראק במהלך מלחמת העולם השנייה.
הכוח לחם במספר קרבות ומערכות במסגרת המערכה במזרח התיכון, מהם ראויים לציון דיכוי מרד רשיד עאלי אל-כילאני והמערכה בסוריה ובלבנון בשנת 1941.
במהלך מלחמת העולם הראשונה הביס הצבא הבריטי את האימפריה העות'מאנית בחזית המזרח התיכון במהלך המערכה במסופוטמיה.
לאור זאת החליט חבר הלאומים להעביר שטחים אלו לחסותה של בריטניה תחת מנדט של חבר הלאומים.
בין 1920 ל-1932 שלטה בריטניה בעיראק מכוח מנדט זה.
כוח הצבא הבריטי המצוי בעיראק נקרא "פיקוד ה-RAF של עיראק" אך היה זה כוח רב זרועי בו היו נציגים לכל כוחות הצבא הבריטים - ים, אוויר ויבשה.
מפקד הכוח נשא דרגת סגן מרשל אוויר.
עם תום המנדט הבריטי בעיראק, המשיכה בריטניה להחזיק בה כוחות צבא, על פי הסכם משנת 1930. בסמוך לפרוץ מלחמת העולם השנייה היו כוחות אלו מרוכזים בשני בסיסים של ה-RAF.
האחד בשועבייה, ליד בצרה והשני בחבניה, מערב לבגדאד.
באפריל 1941 השתלט על עיראק המדינאי הפרו-נאצי רשיד עאלי אל-כילאני.
הוא נתמך על ידי קציני צבא עיראקים, שיצרו מועצה הקרויה "המרובע המוזהב".
ממשלתו הוכרה מייד על ידי גרמניה הנאצית.
המצב התפתח במהירות למשבר, בו הושם מצור על הבסיס בחבניה, ועל השגרירות הבריטית בבגדאד.
בשל החשש מהתערבות גרמנית ומנפילת עיראק, שהייתה בעלת חשיבות אסטרטגית, לידי מדינות הציר הוחלט על הקמת כוח הקרוי "כוח סבין" (Sabine Force) שהורכב בתחילה מגדודי צבא הודו הבריטית שהוצבו בקראצ'י.
גדודים אלו נשלחו במטרה לתפוס ולאבטח את שדות התעופה של ה-RAF, להסיר את המצור, ולשמור על נמל בצרה כנקודת אספקה חשובה לצבא הבריטי.
הכוח הועמד תחת פיקודו של מייג'ור ג'נרל ויליאם ארצ'יבלד קנת' פרייזר, אך במהלך המבצע, כאשר הצטרפו לכוח סבין כוחות רבים נוספים, הוחלף פרייזר ב-8 במאי בלייטננט ג'נרל אדוארד קינאן, שהיה בכיר ממנו, אשר פיקד על הכוח גם בשנים שלאחר מכן.
ב-18 באפריל 1941 נחתה החטיבה הראשונה ותפסה את בצרה.
ב-30 באפריל הגיעה חטיבה נוספת.
ממשלת רשיד עאלי דרשה כי הכוחות הבריטים יצאו מעל אדמת עיראק, וימסרו את הבסיס בחבניה.
ב-2 במאי יצאו המטוסים הבריטים מחבניה להתקפה על בסיסי הצבא העיראקי ברחבי עיראק.
במהלך המבצע בעיראק יצא כוח בריטי מארץ ישראל המכונה "כוח חבניה" ובקיצור "כוח חב"(Habforce), והגיע לעיראק דרך ממלכת ירדן.
על כוח זה הוטל להסיר את המצור מחבניה.
בטרם הגיע הכוח אל הבסיס הנצור הצליחו הנצורים להסיר את המצור בעצמם.
לאחר שחבר הכוח אל נצורי חבניה, המשיכו אנשי הכוח המשותף אל פלוג'ה ומשם אל בגדאד.
ב-31 במאי נחתם הסכם שביתת נשק ובמסגרתו מונתה ממשלה חדשה ופרו-בריטית.
עם סיום הלחימה החזיקו הבריטים בכל מוקדי הכוח והבסיסים החשובים בעיראק.
הכוחות שלחמו במסגרת "כוח עיראק" במבצע בעיראק היו:
דיוויזיית חיל הרגלים ההודית ה-10 בפיקודו של מייג'ור ג'נרל פרייזר (עד 16 במאי) ולאחר מכן בפיקודו של מייג'ר ג'נרל ויליאם סלים.
כוחות הקרקע בחבניה בפיקודו של תת-מרשל האוויר הרברט ג'ורג' סמארט (עד 5 במאי) ולאחר מכן קולונל אוברי רוברטס.
"כוח חב" בפיקודו של מייג'ר ג'נרל ג'.ג.וו.
פלוגה של הלגיון הירדני בפיקודו של גלאב פחה
ביוני ויולי 1941 בסמוך לסיום המבצע בעיראק, אלמנטים מכוח עיראק השתתפו בכיבוש סוריה ולבנון מידי אנשי צרפת של וישי, במטרה להשליט בהן את אנשי צרפת החופשית.
גם מבצע זה הסתיים בהצלחה, ובהשגת היעד - מניעת הצטרפות סוריה ולבנון לצידן של מדינות הציר.
הכוחות שלחמו במסגרת "כוח עיראק" במבצע בסוריה ולבנון היו:
דיוויזיית הרגלים ההודית ה-10 בפיקודו של מייג'ר ג'נרל ויליאם סלים.
כוח חאב בפיקודו של מייג'ר ג'נרל ג'.ג.וו.
בסוף אוגוסט 1941 השתתף כוח עיראק בפלישה לאיראן, בשיתוף פעולה עם הצבא האדום.
לאחר 1 בספטמבר הובטחו מטרות המבצע.
בפברואר 1942 עבר כוח עיראק ארגון מחדש בשם "הארמייה העשירית של הצבא הבריטי" והיה פעיל תחת שם זה במשך שנת 1942–1943 באבטחת נתיבי הנפט במפרץ הפרסי.
הכוח היה במהלך פעולתו תחת פיקודים שונים, לעיתים תחת פיקוד הודו, ולעיתים תחת פיקוד המזרח התיכון ולעיתים אף תחת סמכות מקבילה של שניהם.
באוגוסט 1942 הוקם פיקוד חדש בשם פיקוד עיראק ואיראן בראשו הוצב גנרל הנרי מייטלנד וילסון.
הפיקוד כלל את הארמייה העשירית שהייתה עדיין תחת פיקודו של קינאן, ויחידות נוספות שנמצאו במרחב.
היחידות הלוחמות תחת פיקוד זה הלכו והצטמצמו במהלך המלחמה, בשל כך שהסכנה לאזור איראן הלכה ופחתה לאחר קרב סטלינגרד וקרב אל עלמיין.
כוח קנייה הוא כמות הטובין והשירותים שניתן לקנות ביחידה אחת של מטבע נקוב.
למשל, בשקל אחד ב-1990 היה אפשר לקנות יותר מוצרים מאשר בשנת 2010. ומכאן שלשקל היה כוח קנייה גדול יותר ב-1990.
המטבע הנקוב יכול להיות מטבע המבוסס על סחורה, כמו למשל זהב, ויכול להיות מטבע "על פי צו" (FIAT) כמו השקל הישראלי או הדולר האמריקאי המודרני.
אדם סמית' תיאר זאת כך: בעלות על כסף מאפשרת לאדם "לצוות" על אחרים לבצע עבודה בכמות שהם יהיו מוכנים לבצע בתמורה לכסף, ומכאן המונח "כוח קנייה".
אם הכנסתו הנומינלית (כלומר סכום קבוע במונחים של המטבע הנקוב) של פלוני נשארת זהה, אבל רמת המחירים עולה, כוח הקנייה לאותה רמת הכנסה יורד.
קיומה של אינפלציה אינו מחייב ירידה בכוח הקנייה, מכיוון שההכנסה עשויה לעלות מהר יותר מרמת המחירים.
הכנסה ריאלית גבוהה יותר פירושה כוח קנייה גבוה יותר משום שההכנסה הריאלית מתייחסת להכנסה המותאמת לאינפלציה.
כדי לחשב את מדד המחירים קובעים באופן שרירותי שנת בסיס שבה המדד הוא 100.
כוח הקנייה בשנה זו ליחידת מטבע, למשל שקל, הוא כאשר P הוא רמת המחירים באותה שנה.
כך, על פי הגדרה, כוח הקנייה של השקל יורד ככל שרמת המחירים עולה.
את כוח הקנייה ב C שקלים של היום בעוד t שנים ניתן לחשב על פי הנוסחה הבאה:
כאשר במקרה זה i הוא שיעור האינפלציה השנתי הצפוי.
כוח משיכה הוא סרט מסוגת מותחן-מדע בדיוני משנת 2013. מרבית הסרט מתרחש בחלל החיצון ולכן הסרט מסווג כסרט מדע בדיוני, וזאת על אף שאין בו אלמנטים עתידניים.
הסרט בוים על ידי אלפונסו קוארון, שגם כתב את התסריט, עם בנו ג'ונאס קוארון.
בסרט מככבים סנדרה בולוק וג'ורג' קלוני בתפקיד שני אסטרונאוטים הניצלים ממעבורת חלל שנפגעה, ומנסים לעשות את דרכם בחזרה לכדור הארץ.
כמעט כל עלילת הסרט מתרחשת בחלל, שעל התנאים בו מספרות כתוביות בפתיחת הסרט: "בחלל הטמפרטורה נעה בין 125 מעלות ל-100 מעלות מתחת ל-0. אין לחץ אוויר.
מאפיין נוסף של השהות בחלל, שאותו הצופים רואים היטב במהלך הסרט, הוא היעדר תחושת כוח משיכה (חוסר משקל).
למרות קשיי הפקה שכללו מעבר של הזכויות להפקת הסרט מסרטי יוניברסל לחברת האחים וורנר, וחוסר החלטיות על הליהוק הסופי של השחקנים המובילים, עם יציאתו הסרט זכה לשבחים של מבקרים ולאהדת הקהל.
הסרט זכה בשבעה פרסי אוסקר: פרס אוסקר לבמאי הטוב ביותר, פרס אוסקר לעריכה הטובה ביותר, פרס אוסקר לצילום הטוב ביותר, פרס אוסקר לאפקטים הטובים ביותר, פרס אוסקר למיקס הסאונד הטוב ביותר, פרס אוסקר לעריכת הקול הטובה ביותר ופרס אוסקר לפסקול המקורי הטוב ביותר.
הסרט שוחרר לאקרנים ב-3D (תלת-ממד) בכל רחבי הארץ ובעולם, הכניס 716 מיליון דולר ברחבי העולם והפך לשובר קופות.
מת'יו (מאט) קובלסקי (ג'ורג' קלוני) הוא מפקד מעבורת החלל "אקספלורר" שנשלחה לתקן את טלסקופ החלל האבל, וד"ר ראיין סטון (סנדרה בולוק) היא מומחית משימה בצוות המעבורת.
השניים שוהים בחלל, מחוץ למעבורת, במשימת התיקון.
בחוץ שוהה אסטרונאוט נוסף, ועוד שניים נמצאים במעבורת.
פיצוץ של לוויין רוסי גורם לרסיסיו להתפזר בחלל.
מרכז הבקרה ביוסטון מזהיר את האסטרונאוטים מהסכנה שבפגיעת פסולת החלל במעבורת, אך האזהרה אינה מועילה.
המעבורת נפגעת, ומבין כל אנשי הצוות רק קובלסקי וסטון נותרים בחיים.
כדי להינצל, קובלסקי מורה לסטון להצטרף אליו להליכת חלל לתחנת החלל הבינלאומית, שבה יוכלו לקחת חללית לכדור הארץ.
כאשר הם מגיעים לתחנת החלל הם מתקשים לעגן את עצמם ולהתחבר לתחנה.
עקב תקלה קובלסקי מתנתק מסטון כדי לאפשר לה להינצל, ונעלם במרחבי החלל.
סטון מגלה שגם תחנת החלל ניזוקה.
צוותה נטש אותה בחללית סויוז, והחללית הנוספת שנותרה אינה מתאימה לחזרה לכדור הארץ, משום שמצנחה נפתח.
קובלסקי, שהתנתק מסטון ומרחף בחלל, משוחח עם סטון ומציע שתשתמש בחללית כדי להגיע לתחנת החלל הסינית טיאנגונג, ולהשתמש בה לשם חזרה לכדור הארץ.
סטון נכנסת לתחנת החלל רגע לפני שמלאי החמצן שלה אוזל, אך נאלצת להימלט בחללית משרפה שפרצה בתחנה.
היא נאלצת לצאת להליכת חלל כדי לשחרר את מצנח החללית, ומיד כשהיא נמלטת ענן הרסיסים משלים סיבוב נוסף, ומשמיד את תחנת החלל הבינלאומית.
היא מגלה שקשר הרדיו שלה עם יוסטון נותק, והיא בודדה לחלוטין.
בנוסף היא מגלה שבחללית אין דלק, כך שאי אפשר להניע אותה לעבר תחנת החלל הסינית.
לאחר שהיא יוצרת קשר רדיו עם אדם שאינו מבין את האנגלית שבפיה היא קצה בנפשה ומפסיקה את אספקת החמצן.
כשהכרתה מתערפלת נכנס לפתע קובלסקי לחללית, אופטימי מתמיד, ומשכנע אותה להמשיך לחיות, ולהשתמש ברקטות הנחיתה לשם הנעת החללית.
היא מתעוררת ומגלה שזו הייתה הזיה, אך מחליטה להמשיך להתאמץ להציל עצמה.
היא מגיעה לתחנת החלל הסינית ובמאמץ רב נכנסת אליה.
היא נכנסת לחללית שנג'ואו שבתחנה, ובאמצעותה חוזרת לכדור הארץ.
עם הנחיתה בים החללית טובעת, וסטון נחלצת ממנה, עולה על פני המים ושוחה ליבשה, שם היא חשה לראשונה מחדש את השפעת כוח המשיכה על גופה.
שם השחקן שם הדמות תפקיד בסרט סנדרה בולוק ראיין סטון מהנדסת רפואית ומומחית משימה בגיחתה הראשונה לחלל ג'ורג' קלוני מאט קובלסקי מפקד צוות החללית.
אד האריס מטה המשימה, יוסטון טקסס (רק קולו נשמע) פול שארמה שריף דאסארי מהנדס טיסה, חלק מצוות החללית.
אמי וורן הקפטנית של "אקספלורר" (רק קולה נשמע) באשר סאבאג' קפטן תחנת החלל הבינלאומית (רק קולו נשמע)
הסרט מתאפיין במספר מצומצם מאוד של שחקנים.
רק בתחילת הסרט משתתפים בו כל ששת השחקנים, לאחר מכן נותרים רק קלוני ובולוק, ובהמשך, במשך רוב זמן הסרט, מופיעה בו בולוק לבדה.
בדצמבר 2010 לוהקו בולוק וקלוני לתפקידים הראשיים, לאחר מספר ניסיונות ליהוק שלא צלחו עם אנג'לינה ג'ולי, סקרלט ג'והנסון, נטלי פורטמן ורוברט דאוני ג'וניור.
הסרט צולם ברובו באולפני שפרטון בסארי שבבריטניה.
בולוק צולמה ללא איפור, כשהיא שוהה במתקן מכני שהגישה אליו נמשכה זמן רב ולכן נשארה בו עד עשר שעות ביום.
את התקשורת עם הבמאי קוארון ניהלה, בדומה לאסטרונאוטים במציאות, באמצעות אוזניות.
אסטרונאוטים שימשו כיועצים טכניים עבור יוצרי ושחקני הסרט, בהם קאדי קולמן שייעצה לבולוק מהחלל, שם שהתה שישה חודשים במהלך הפקת הסרט.
תהליך יצירת הסרט, בעלות של כ-100 מיליון דולר, ארך ארבע וחצי שנים וכלל פיתוח של טכנולוגיות מיוחדות.
רובוט במשקל שני טון שנוצר במיוחד עבור הסרט נע וצילם סביב המתקן, שהכיל, בנוסף לשחקנים, קוביית תאורה עם 4,096 נורות LED שאפשרה לצלם את השחקנים בתאורה הנכונה ובזוויות המצלמה הנכונות.
חלק גדול מהסצנות נוצרו בעזרת אפקטים מיוחדים ו-CGI, כגון בשוט הפותח את הסרט שנמשך 17 דקות, שבו פני השחקנים הם המראה היחיד שלא נוצר באופן דיגיטלי, ובסצנת הסיום באגם פאוול שבאריזונה, שהפך לירוק יותר.
סצנות הריחוף הארוכות של סטון מחדר לחדר בתוך תחנות החלל צולמו כשבולוק תלויה על 12 חוטים בלתי נראים שהפעילו בובנאים.
השימוש בטכניקת צילום זו, במקום ליצור תנאים אמיתיים של חוסר משקל למשך 25 שניות כפי שנעשה בהפקת הסרט אפולו 13, נועד כדי לאפשר צילום של סצנות ארוכות יותר.
בסרט נעשה מאמץ לשקף את העובדה שבחלל לא נוצר קול והצלילים ששומעים השחקנים כשהם נוגעים בחפצים הם ייצוג עמום של תנודות שמגיעות לאוזניהם.
על אף שהסרט תוכנן במקור כסרט תלת-ממד, וכותרתו המקורית הייתה "הרפתקאות חלל ב-3D", צוות הסרט יצר את אפקט התלת-ממד לאחר סיום שלב ההפקה.
ב-20 בנובמבר 2013 הועלה לאינטרנט סרט קצר בשם "אנינגאאק" שכתב וביים ג'ונאס קוארון, בנו של הבמאי.
הסרט, שצולם על פיורד בגרינלנד בתקציב של 100,000 דולר, מתאר את ההתרחשות בצד השני של השיחה המייאשת שמנהלת סטון עם אדם בכדור הארץ, אנינגאאק, שמופיע כאינואיט שיכור (Orto Ignatiussen) עם משפחתו וכלבי המזחלת שלו על רקע נוף מושלג אופייני, בדמות המבוססת על אינואיט שיכור שפגש אלפונסו קוארון בטיול בגרינלנד.
הסרט היה אמור להיות תוספת למהדורת הדי וי די והבלו-ריי של הסרט, אולם הוגש כמועמד לאוסקר בקטגוריית הסרט הקצר לאחר שקצר שבחים בפסטיבלים בהם הוצג.
את המוזיקה לסרט כתב והלחין סטיבן פרייס.
הפסקול שוחרר להורדה דיגיטלית ב-17 בספטמבר 2013 ובפורמט קשיח על ידי חברת התקליטים WaterTower Music ב-1 באוקטובר 2013. הפסקול זכה בפרס אוסקר, בפרס באפט"א ופרס גלובוס הזהב בקטגוריות הפסקול הטוב ביותר.
בניגוד לסרטי מדע בדיוני המתרחשים בחלל, הכוללים טכנולוגיה עתידנית או חוצנים למיניהם, "כוח משיכה" הוא סרט ריאליסטי, שבו העלילה בדיונית, אך אינה חורגת מהמציאות בחלל, שמעטים מאוד חווים אותה מקרוב.
כחלק מהריאליזם שבסרט, עלילתו מתרחשת בכלי חלל קיימים: טלסקופ החלל האבל (שאכן טופל חמש פעמים במשימות שירות שנעשו באמצעות מעבורות חלל), תחנת החלל הבינלאומית והחללית סויוז המחוברת אליה, תחנת החלל הסינית טיאנגונג 1 והחללית שנג'ואו המחוברת אליה.
בצי מעבורות החלל של ארצות הברית אין מעבורת חלל בשם "אקספלורר", אם כי מעבורת החלל אקספלורר היא העתק מדויק של מעבורת חלל, שנבנה לשם הצגתה במרכז המבקרים של מרכז החלל קנדי.
מאפיין ייחודי לסרט הוא היעדר קול בחלל.
גיבורי הסרט מתקשרים ביניהם רק בקשר רדיו (למעט סצנה קצרה שבה סטון וקובלסקי נמצאים יחדיו בחללית, שבה יש אוויר).
היעדר הקול בולט בהתפוצצויות ובהתנגשויות הרבות שבסרט המתרחשות בלי להשמיע קול, ורק מוזיקת הרקע מפרה את הדממה.
קוארון ציין שהסרט לא תמיד מדויק מבחינה מדעית ושהיה צורך במספר "טעויות" כדי לתמוך בסיפור.
אף על פי כן, הסרט זכה לשבחים על דבקותו בעקרונות הפיזיקה, למרות כמה אי-דיוקים והגזמות.
על פי אסטרונאוט נאס"א, מייקל מסימינו, שהשתתף בשתי משימות שירות לטלסקופ החלל האבל, בסרט "דבר לא היה לא-במקום, דבר לא היה חסר.
היה סוג אחד של גוזר-תיל שהשתמשנו בו באחת מהליכות החלל שלי ואני משוכנע שהם השתמשו באותו סוג בסרט".
האסטרונאוט באז אולדרין, האדם השני שדרך על הירח, קרא לאפקטים הוויזואלים בסרט "מדהימים".
הוא הוסיף, "כל כך התרשמתי מהתיאור של המציאות באפס כוח משיכה.
המעבר דרך תחנת החלל נעשה בדיוק בדרך שבה ראיתי אנשים עושים את זה במציאות.
הסיבוב הולך לקרות - אולי לא בעוצמה כזו - אבל בהחלט היינו בני מזל שאנשים עדיין לא היו בסיטואציות כאלה.
אני חושב שזה מזכיר לנו שבאמת יש סכנות בעסקי החלל, במיוחד בפעילויות מחוץ לחללית".
גארט רייזמן, אסטרונאוט נאס"א לשעבר, ציין ש"הקצב והסיפור של הסרט היו בהחלט מרתקים ואני חושב שזה היה השימוש הטוב ביותר של IMAX עם תלת־ממד עד עכשיו.
במקום להשתמש בזה כגימיק, "כוח משיכה" משתמש בזה כדי לדמות סביבה אמיתית שזרה לחלוטין לרוב האנשים.
אבל השאלה שרוב האנשים רוצים שאני אענה עליה היא, כמה ריאליסטי זה היה.
העובדה שהשאלה הזאת נשאלת כה ברצינות נובעת מהדיוק של הסרט.
כשסרט מדע בדיוני רע יוצא, אף אחד לא טורח לשאול אותי אם זה הזכיר לי את הדבר האמיתי".
מאידך, האסטרופיזיקאי ניל דה-גראס טייסון, האסטרונום פיל פלייט, והאסטרונאוט לשעבר סקוט א.
פארזינסקי הצביעו על כמה אי-דיוקים בולטים.
טלסקופ החלל האבל, שמתוקן בתחילת הסרט, נמצא בגובה של 559 קילומטרים בקירוב, ונטיית המסלול שלו היא 28.5 מעלות.
תחנת החלל הבינלאומית נמצאת בגובה של 420 קילומטרים בקירוב, ובעלת נטיית מסלול של 51.65 מעלות.
עם הפרשים כה משמעותיים בנתונים מסלוליים, זה יהיה בלתי אפשרי לנוע ביניהם בלי הכנה מדויקת, תכנון, חישוב, טכנולוגיה מתאימה וכמות דלק גדולה.
כאשר ד"ר סטון יצאה מחליפת החלל שלה, השיער שלה היה אמור לרחף בחופשיות על הראש שלה בחוסר כוח משיכה.
מתחת לחליפת החלל היא לא לבשה שום אמצעי חימום, שאותו לובשים האסטרונאוטים תמיד, כדי להגן עליהם מהטמפרטורות הקיצוניות בחלל.
בנוסף, הדמעות של סטון נראות על פניה בחוסר כח משיכה, ולאחר מכן נראות מרחפות ליד הפנים שלה.
בלי מספיק כוח כדי להוציא את הדמעות ממקומן, הדמעות היו נשארות על פניה בגלל מתח הפנים.
אולם, הסרט מתאר בצורה נכונה את ההופעה הכדורית של טיפות נוזליות בסביבה ללא כוח משיכה.
בזמן הכניסה לאטמוספירה, הקסדה של סטון וחפצים אחרים עדיין ריחפו בתוך הקפסולה למרות העובדה שהיא כבר האטה דרך האטמוספירה, ומושפעת מכוח המשיכה של כדור הארץ.
הסרט זכה להצלחה רבה עם תחילת הקרנתו, ועמד בראש מצעד שוברי הקופות.
נכון ל-17 במרץ 2014 הגיעו ההכנסות מהקרנת הסרט בעולם ל-713 מיליון דולר.
"כוח משיכה" הוא בראש ובראשונה סיפור הישרדות - הישרדותה של ד"ר ראיין סטון מרגע שמצאה עצמה מיטלטלת בחוסר אונים מוחלט במרחבי החלל ועד לחזרתה בשלום לכדור הארץ, תוך שהיא מתגברת על מכשולים טכניים, פיזיים ונפשיים.
בשל העובדה שסיפור ההישרדות מתאר תרחיש בדיוני בסביבה שהיא פסגת המדע והטכנולוגיה של ימיו, שויך הסרט באתרי קולנוע בולטים בארצות הברית וגם בישראל לז'אנר מדע בדיוני.
עם זאת, יש שהסתייגו מסיווג זה, משום שבניגוד לסרטי מדע בדיוני מובהקים, שבהם מוצגים טכנולוגיה עתידנית או מפגשים עם חוצנים, בסרט "כוח משיכה" מוצגת טכנולוגיה עכשווית, וגיבוריו הם בני אדם, על כוחם וחולשותיהם.
כוח פיג'יי היא סדרת אנימציה ממוחשבת בריטית-צרפתית לילדים שהופק על ידי entertaiment one (אינטרטאיימנט וואן).
לסדרה 6 עונות ו-155 פרקים בסך הכול.
פרק הבכורה של הסדרה שודר לראשונה ב-18 בספטמבר 2015 ובישראל בערוץ דיסני ג'וניור בדיבוב העברי ב-8 בינואר 2016. הפרק האחרון של הסדרה שודר לראשונה ב-15 באפריל 2024 ובישראל בערוץ דיסני ג'וניור בדיבוב העברי ב-11 באפריל 2025.
עונות 1-4 וסדרת הקצרים עלו לשירות הזרמת מדיה "דיסני+", עם השקתו בישראל ב-16 ביוני 2022. עונה 5 נוספה ב-19 בדצמבר 2023.
העלילה עוסקת בילדים ביום ההופכים לגיבורי-על בעלי תכונות של בעלי חיים ליליים (זיקית, חתול וינשוף) כדי להילחם ב"נבלי הלילה", ילדים המבצעים פשעים.
בכל פרק לומדים הילדים לשתף פעולה ביניהם על מנת לפתור בעיות, ולהילחם כנגד אויביהם השונים.
כוח פיג'יי / גיבורי הכוח
קונור (Connor) / ילד חתול (Catboy) - ילד גיבור על בן 6 בתלבושת כחולה דמוית חתול.
שם גיבור העל שלו באנגלית הוא הלחם של המילים "ילד" ו-"חתול".
כוחות העל שלו הם: "סופר מהירות חתול" - ריצה ממש מהירה; "סופר קפיצת חתול" - יכולת קפיצה לגובה רצינית; ו-"סופר אוזני חתול" - מעין סונאר.
בעונה 2 מקבל את "סופר פסי חתול" - יכולת להשליך חבלים.
בעונה 5, מקבל "סופר כדורי פרווה" - היכולת להשליך כדורי פרווה על מישהו.
גרג (Greg) / גקו (Gekko) - ילד גיבור על בן 6 בתלבושת ירוקה דמוית לטאה.
שם גיבור העל שלו, הוא מין של שממית בעלת שם זה, הנפוצה בדרום-מזרח אסיה ובעלת יכולת מרשימה של טיפוס על משטחים חלקים.
כוחות העל שלו הם: "סופר הסוואת גקו" - יכולת להסוות את עצמו ולהחליף צבעים; "סופר שרירי גקו" - חוזק על; ו - "סופר אחיזת לטאה" - יכולת היצמדות למשטחים.
בעונה 2, הוא מקבל "סופר מגיני גקו" - יכולת לשלוף מגנים מהמרפקים שלו.
בעונה 5, הוא מקבל "חבטת זנב לטאה" - היכולת לחבוט חזק ממש למי שהוא מכוון אליו.
אמאיה (Amaya) / ינשופונת (Owlette) - ילדה גיבורת על בת 6 בתלבושת אדומה דמוית ינשוף.
שם גיבורת העל שלה באנגלית הוא "ינשוף" והתוספת "Ette", המציינת "נקבה" באנגלית.
כוחות העל שלה: יכולת תעופה; "רוח כנפי ינשוף" - יצירת משב רוח חזק; ו"סופר עיני ינשוף" - יכולת ראיית לילה ממוקדת.
בעונה 2 מקבלת "סופר נוצות ינשוף" - יכולת לשגר מעין נוצות שעושות כל מיני דברים.
בעונה 5, היא מקבלת "רשת נוצות ינשוף" - היכולת ליצור רשת סביב הנבל ולכלוא אותו בה.
הופיעה בספר "הכירו את ינשופונת" (Meet owlette) שיצא בשנת 2017.
פיג'יי רובוט (PJ robot) (עונה 2) - רובוט שנבנה על ידי רומיאו למטרת ריגול אחר כוח פיג'יי.
הוא החליף צד ועוזר לכוח פיג'יי במשימות שלהם.
*לפי גוגל, הוא הופיע בספר של כוח פיגיי בינואר 2016* ; ייתכן שזה לא סופי.
ארמדילן (Armadylan) (עונה 2) - ילד גיבור על בתלבושת גיבור דמוי ארמדיל.
הוא אולי נראה כמו סתם ילד, אבל בתוך תוכו, הוא גיבור שמציל את היום.
כוח העל שלו - הכדרדרות.
הוא הופיע לראשונה בפרק "הכירו את ארמדילן".
אן-יו (An Yu) (עונה 3) - ילדה גיבורת על בתלבושת אדומה וצהובה דמוית דרקון.
; המטה של אן יו הוא מקור כוחות העל שלה שעוזר לה לעוף.
בנוסף, הוא גם מסוגל להפוך לחליל קסם.
הכינוי שלה הוא "ילדת הדרקון".
בעונה 6 פרק 3 - "יום הולדת לאן יו", חבריה חגגו לה יום הולדת בהפתעה.
ניוטון (Newton) (עונה 4) - לוחם חלל שבא מתוצאה של התנגשות אסטרואידים משונה.
כוחות העל שלו: מגני הגנה מאסטרואידים, ליצור כדורים לבנים, יכולת לחימה ולנשום בחלל ללא מכשירי נשימה.
בעונה 6, הוא מקבל חליפה בשם "נייטרון" (newtron) שנבנתה במטרה לסייע לו במשימות .
אייבן (Ivan) / ילד הקרח (Ice Cub) (עונה 6) - חבר לכיתה של קונור, גרג ואמאיה.
הוא ממש נחמד ואוהב לעזור.
הוא הופיע בפרק הראשון של עונה 6, ובאותו פרק חתיכת אסטרואיד נכנסה לתוך החליפה שלו.
בפרק 7, הוא גילה לראשונה את עולם הקרח, בעקבות הספר שקרא על המקום.
כוחות העל שלו הם: כדורי שלג, רחרוח למרחקים וחיבוק חזק.
אייבן הוא הדמות היחידה בכוח פיג'יי שמוצג כדמות עם נגישות.
ליליפיי (Lilyfay) (עונה 6) - מכונה "גיבורה פיית חלל".
שהיא פגשה לראשונה את ניוטון סטאר, אז הוא עזר לה לברוח מילדת הירח ועששית.
היא חוקרת אסטרואידים ושומרת עליהם מפני נבלים שרוצים לגנוב אותם ולהשתמש בהם למטרות רשע.
הכוחות שלה הם: ליצור כדורים לבנים, לעוף, גלישה עם אסטרואידים ונשימה בחלל החיצון.
אבל היא יכולה גם ליצור שלג כוכבים ולהטעין גבישים בכוח שלה.
בסתת (Bastet) (עונה 6) - היא מכונה בתור "חתולת השמש".
הצטרפה לכוח פיגיי רק אחרי שילד חתול ואן-יו חשבו שהיא משתפת פעולה עם ילד פרעה, אבל השניים ניצחו אותו בסופו של דבר.
הופיעה בספר של כוח פיג'יי בשנת 2007.
רוכבי הפיג'יי (pj riders) - העוזרים של כוח פיג'יי שהם חיות:
לטאת הכוח (lizard power) - העוזר של גקו.
מלך פס חתול (cat stripe king) - העוזר של ילד חתול.
נשר ינשוף (eagle owl) - העוזרת של ינשופונת.
חברים של כוח פיג'יי/גיבורי הכוח
הנינג'ליני הפצפון - נינג'ליני קטן וחמוד שהיה אמור לעקוב אחרי כוח פיג'יי, אבל גקו וינשופונת עזרו ושינו אותו לטובה.
אורטישיה - ילדת צמחים שיכולה לשלוט בצמחים ולהצמיח אותם.
הזרע העתיק שממנו היא נולדה נגנב ונשתל על ידי רומיאו, שהתוכנית המקורית שלו הייתה להפוך אותה לעוזרת שלו, אבל היא ערקה והחליטה ללכת בדרך שלה.
נכון לפרק "מסיבת אגם אצות", אורטישיה למדה את המשמעות האמיתית של החברות, עברה שינוי והפכה לחברה של כוח פיג'יי.
רומיאו (Romeo) - ילד מדען נבל המבצע פשעים בעזרת טכנולוגיה.
בעונה 6 פרק 1, "גיבורים בכל מקום", חליפת המדען שלו השתדרגה.
הופיע בספר השלישי של כוח פיגיי, שייצא ב 26/10/2007, בשם Les Pyjamasques et Roméo Mécano (בתרגום חופשי: כוח פיג'יי ורומיאו המכונאי).
ילדת הירח (Luna Girl) - ילדה מפונקת עם כוחות מהירח.
יש לה מגנט ורחפן ירח והיא נעזרת בעשים לביצוע פשעים.
בעונה 6 פרק 1, "גיבורים בכל מקום", היא קיבלה שדרוג בעזרת אבן שהכניסה למגנט הירח שלה.
נינג'ת הלילה (Night ninja) - ילד נינג'ה המנהיג צוות נינג'ות לביצוע פשעים.
בעונה 6 פרק 1, "גיבורים בכל מקום", קיבל שדרוג לחליפת הנבל שלו.
ילדי הזאב (Wolfy Kids) (עונה 2) - שלושה אנשי זאב צעירים שעושים מהומות בלילה שבו הם הופכים לאנשי זאב.
בעלי קריאה על קולית חזקה שיכולה להעיף אנשים.
עששית (Motsuki) (עונה 3) - אחותה הקטנה של ילדת הירח.
במקור היא הייתה אחת מעשי הלילה שעברה התבגרות מואצת ומוטציה.
היא גם מתכננת פשעים לעיתים נגד אחותה ונגד כוח פיג'יי.
קופי גו (Munki-gu) (עונה 4) - קוף קטן ושובב שאוהב לעשות צרות, לשחק ולעשות קונדס עם אחרים.
פעם הוא נדחף לפסל אבן במשך 1,000 שנים על ידי המכשף כעונש על היותו שובב מדי.
עם זאת, הוא שוחרר על ידי גקו לאחר שטפח על ראשו 3 פעמים בטעות.
הכוחות שלו כוללים חיקוי קולות של אנשים אחרים, טיסה עם המגפיים הקסומים שלו ומשיכת כמות אינסופית של בננות משום מקום.
ילד פרעה (Pharaoh Boy) (עונה 4) - ילד מומיה שהגיע דרך שער במוזיאון.
שפגש את כוח פיג'יי לראשונה, הוא שלט בהם (כלומר, הכריח אותם לעשות בשבילו כל מה שיגיד), גנב להם את הכוחות שלהם ואפילו נהיה שתלטן.
יש לו מקל שנראה כמו של אן יו, אבל בניגוד לאן יו, המקל שלו לא יכול לעזוב אותו, לא משנה מה או איפה הוא יהיה.
קרלי וקרטוקה (Carly and Cartoka) (עונה 5) - הם צמד אחים תאומים מהירים מכוכב זומזניה וגם האויבים המושבעים של ילד חתול.
יש להם מכונית מהירה מאוד בשילוב עם רכבי הפי.ג'יי המקוריים של כוח פיג'יי שהם גנבו בעונה 5 פרק 14.
תמנובלה (octobella) (עונה 4) - היא תמנון שמשתמשת בתחכום כדי להפריע לנבלוני הלילה.
יש לה יכולת לשלוט במים וליצור אתגרים כמו "פאזלים".
היא חכמה, מתוחכמת ואוהבת לעשות צרות.
הופיעה לראשונה בעונה 4 פרק 13.
גלופ השלישי (gloop the third) (עונה 6) - הוא חייזר נבל שבא לכדור הארץ כדי ללכוד את חבריי כוח פיג'יי.
הוא יכול ליצור כדורים שבהם הוא לוכד אנשים.
את הכדורים הוא מייצר מחומר, שאותו לא ניתן לדעת.
הדיבוב העברי בוים על ידי שרון בורגאוקר (2016–2020) ותומר שביט (2021–2025) והופק על ידי ענבר שטגר עזרא.הדיבוב של גקו בפתיח של עונה 6 (2023–הווה) נעשה על ידי המדובבת, יובל קלו.
Bad Guys Unitedכוח פי.ג'יי נגד הנבלונים המאוחדים5226-אEaster Wolfiesזאבי האביב22 במרץ 201912 במאי 201926-בLuna and the Wolfiesילדת הירח והזאבים
שירות סטרימינג בישראל וארצות הברית
מטרתו המוצהרת של הכוח היא "להשמיד ולהרוס את המדינה האסלאמית".
היה תפקיד רב בבלימת לוחמי המדינה האסלאמית במהלך המצור על קובאני הכורדית הסמוכה לטורקיה, במהלך המצור על היזידים בסינג'אר, וכן בדחיקת לוחמי דאעש מצפון סוריה.
הוא גם היה אחראי לחיסולם של בכירים במדינה האסלאמית.
החל מ-2017, הכוח מעניק גיבוי אווירי גם ליחידות מתונות של צבא סוריה החופשי במדבר סוריה הנלחמות נגד המדינה האסלאמית, והוא תקף אף מספר פעמים כוחות של צבא סוריה שסיכנו את המורדים הסורים סמוך לגבול עם עיראק.
מפקדו הראשון היה סטיבן טאונסנד, אשר הביע את כוונתו לשלול תקיפות אוויריות על הארגון במחנה הפליטים ירמוכ בדמשק עד לסוף כהונתו בתפקיד.
הכוח הכולל מונה 6,350 אנשים, והמטה של CJTF-OIR שוכן במחנה אריפיאן בכווית בו נמצאים כ-500 אנשים מ-15 מדינות המעורבות בתיאום הפעולות בעיראק.
ארצות הברית ובריטניה הן המובילות העיקריות של הכוח.
בין המדינות שביצעו תקיפות אוויריות במסגרת הכוח בעיראק מלבד ארצות הברית ובריטניה, נמנות: אוסטרליה, קנדה, דנמרק, צרפת, ירדן והולנד.
מדינות שביצעו תקיפות אוויריות במסגרת הכוח בסוריה מלבד ארצות הברית ובריטניה, הן: אוסטרליה, קנדה, צרפת, ירדן, טורקיה, בחריין, סעודיה ואיחוד האמירויות הערביות.
תוניסיה הביעה עניין להצטרף לכוח.
מלבד התקיפות האוויריות, הכוח גם משתתף במשימה לבניית יכולת עיראקית להתמודדות עם הטרור ( "BPC").
מלבד ארצות הברית ובריטניה, אלה שהודיעו על השתתפותם בתוכנית להכשרת לוחמים עיראקיים כוללים את אוסטרליה, קנדה, דנמרק, צרפת, גרמניה, איטליה, הולנד, ניו זילנד, נורווגיה, סלובניה, ספרד.
כתוצאה מתוכנית, מחזור ראשון של כ-6,500 כוחות עיראקיים סיים את האימון, ומחזור שני של כ-4,500 עדיין באימונים.
עד חודש אוגוסט 2015, דווח כי מטוסי הקואליציה יצאו לכ-45,259 גיחות ב-12 החודשים שמתחילת המבצע, כאשר כ-67% מהן בוצעו על ידי חיל האוויר האמריקני שהטיל יותר מ-5,600 פצצות.
למרות שהקואליציה בראשות ארצות הברית מכירה רק בשני מקרי מוות של אזרחים כתוצאה ממהפצצות, צוות של עיתונאים עצמאיים פרסם בהגרדיאן פרטים על כ-52 תקיפות אוויריות, אשר בהן נהרגו סך הכול למעלה מ-450 אזרחים.
המדינה האסלאמית פרסמה פעמים רבות את תוצאות התקיפה שבהן נהרגו אזרחים, והשתמשה בהם כהצדקה לפעולות הטרור שלה בסוריה, עיראק, ובגל הטרור האסלאמי באירופה.
כוח נתי היה גדוד שריון מאולתר שהוקם במלחמת יום הכיפורים והורכב מאנשי מילואים שחזרו מחו"ל ולוחמי שריון חסרי שיבוץ, ומתנדבים נוספים.
הגדוד נקרא על שמו של מפקדו, נתי גולן, אשר לפני המלחמה שהה בחו"ל וכמו רבים מלוחמיו חזר ארצה מיד עם פרוץ המלחמה.
הגדוד התארגן תוך ימים ספורים, צויד בטנקי שוט קל, וב-12 באוקטובר הצטרף ללחימה בחזית הסורית.
הכוח לחם במובלעת הסורית עד הפסקת האש ב-24 באוקטובר, ולאחר מכן השתתף במלחמת ההתשה במובלעת הסורית עד לפירוקו, בתחילת דצמבר 1973.
עם פרוץ מלחמת יום הכיפורים, ב-6 באוקטובר 1973, הופסקו הטיסות האזרחיות ארצה.
ב-8 באוקטובר חודשו הטיסות לישראל, ולאור המצב הקשה בחזיתות השונות ניתנה עדיפות ללוחמי שריון.
מיד עם חזרתם הוסעו הלוחמים למחנה ג'וליס שם התאספו בנוסף אליהם גם אנשי מילואים אשר לא היו משובצים (ובהם תלמידי ישיבות הסדר), מתנדבים, ולוחמים בסדיר ובמילואים שלא הצליחו לחבור ליחידותיהם.
במחנה ג'וליס היה אחראי קצין שריון ראשי, תא"ל מרדכי ציפורי, על הקמת מסגרות לחימה מאולתרות לצורך תגבור החזית.
במסגרת זו הוקמו בג'וליס שלושה גדודי שריון מאולתרים: גדוד 100 בפיקודו של אהוד ברק, כוח עמוס כץ, וכוח נתי.
נתי גולן, בעל עיטור הגבורה על תפקודו בקרב על קלע וזעורה במלחמת ששת הימים, שירת לפני המלחמה כמפקד גדוד במילואים.
עם פרוץ המלחמה שהה בגרמניה.
ב-8 באוקטובר חזר לארץ באחת הטיסות הראשונות.
עם הגיעו לג'וליס החל לבנות סביבו כוח לוחם.
בתוך יומיים הוקם הגדוד אשר כלל שלוש פלוגות טנקים (כ-30 טנקים), פלוגת חרמ"ש ומחלקת סיור.
הגדוד צויד בטנקים מסוג שוט קל.
נתי גולן היה מפקד הגדוד ולסגנו מונה עמרי נגב, שחזר גם הוא משליחות באקוודור.
אנשי הגדוד, אשר בקושי הכירו אחד את השני, התארגנו בחופזה ובערב 10 באוקטובר נשלחו צפונה לתגבור החזית ברמת הגולן.
ב-11 באוקטובר, החל משעות הצהריים, נערך הגדוד סמוך לעין זיוון.
לאחר קרבות הבלימה הקשים בימי המלחמה הראשונים, פנה צה"ל לתפוס שטח בעומק סוריה.
ב-11 באוקטובר פרצו אוגדות 36 ו-210 את הגנות הסורים לאורך הגבול והתקדמו לתוך שטח סוריה.
עד סוף היום התקדמו האוגדות לעומק של כ-10 ק"מ.
אוגדה 210, בגזרה הדרומית של המובלעת הגיעה לאזור צומת מעץ.
במהלך 11 באוקטובר השלים כוח נתי את התארגנותו ובבוקר 12 באוקטובר צורף לאוגדה 210. שתי פלוגות בפיקוד המג"ד (כ-20 טנקים) צורפו לחטיבה 679 ופלוגה נוספת נשלחה לתגבר את חטיבה 179, אשר ספגה אבדות כבדות בקרבות היום הקודם.
על כוח נתי הוטל להוביל את התקפת חטיבה 679 על צומת הדרכים ליד כפר נסג'.
שתי הפלוגות נערכו ממזרח לח'ן ארנבה, שם הותקפו על ידי מטוסים סורי.
כוח נתי ספג אבידות ראשונות: שני הרוגים ומספר פצועים.
פלוגה א' יחד עם המג"ד נתי גולן נעה דרום-מזרחה לכיוון כפר נסג' בעוד פלוגה ב' נעה באיגוף מצפון מערב.
פלוגה א' נעה כמעט מבלי להיתקל בכוחות סורים והגיעה אל כפר נסג' סמוך לשעה 12 בצהריים.
הפלוגה המשיכה בתנועה לכיוון תל קורין, מצפון מזרח לנסג', ואז נתקלה במארב של כ-20 טנקים סורים.
טנקי פלוגה א' ניסו לתפוס עמדות ירי אולם בשל תוואי השטח היו בנחיתות מול הכוח הסורי המחופר.
נגמ"ש הפיקוד נפגע מיד ותשעה מאנשיו נהרגו.
נתי גולן נפצע קשה בראשו ופונה לאחור.
מרבית טנקי הפלוגה נפגעו והשאר נסוגו.
עשרה לוחמים נוספים נהרגו בהיתקלות זו, ביניהם מפקד הפלוגה .
לפחות אחד מהטנקים הפגועים נגרר לסוריה, ואיתו גם גופתו של המ"מ .
ריבק הוחזר במסגרת חילופי השבויים לאחר המלחמה.
פלוגה ב', בפיקוד יעקב קרני, נעה ממזרח לפלוגה א', ונתקלה בהתנגדות קלה יחסית.
כשהתקרבה לכפר נסג' זיהתה את הכוח הסורי המחופר שפגע קודם לכן בפלוגה א' והחלה לירות עליו מן האגף.
הכוח הסורי נפגע ורבים מאנשיו נטשו את הטנקים.
שני הגדודים האחרים של חטיבה 679 המשיכו בהתקפה, השלימו את כיבוש תל קורין עד הצהריים, ונפרסו לתדלוק וחימוש.
באותו זמן, בעזרת מחלקת הסיור של כח נתי, חולצו הטנקים ואנשי הצוות שנותרו מפלוגה א' מזירת הקרב והצטרפו לפלוגה ב'.
משתי הפלוגות נותרו בשלב זה שבעה טנקים בלבד.
הסמג"ד עמרי נגב לקח את הפיקוד על הגדוד משלב זה ועד סיום המלחמה.
בעת פריסת החטיבה להתארגנות זוהה כוח אויב גדול הנע לקראת כוחות החטיבה.
היו אלה שני גדודים מתוך חיל המשלוח העיראקי.
אורי אור, מפקד חטיבה 679, הורה לכוח נתי להצטרף לבלימת המתקפה העיראקית.
יחד עם שאר כוחות חטיבה 679, תפס כוח נתי עמדות מדרום לכפר נסג, ולחם בכוח העיראקי אשר לא היה מוכן לקרב.
כמה עשרות טנקים עיראקיים נפגעו ועד שעות הערב נסוגו העיראקים חזרה דרומה.
בלילה הוחלט להסיג את החטיבה צפונה אל חניון לילה מאובטח יותר לצורך חימוש, תדלוק ותיקון תקלות.
הסורים ניצלו את נסיגת כוחות צה"ל מאזור כפר נסג' ובמהלך הלילה תפסו את האזור בחזרה.
ב-13 באוקטובר לפנות בוקר נערך כוח נתי, יחד עם חטיבה 679, באזור צומת מעץ, כחלק מהמארב האוגדתי של אוגדה 210 לכוח העיראקי.
עם עלות השחר נכנסו הטנקים העיראקים לתוך המארב.
טנקים רבים נפגעו והעיראקים נסוגו דרומה.
האוגדה המשיכה דרומה בכיבוש מחודש של השטח וכוח נתי סייע בכיבוש תל מסחרה.
ב-15 באוקטובר השתתף הכוח בכיבוש תל ענתר.
התל נכבש בהתקפה משולבת, כאשר חטיבה 679, וטנקי כוח נתי בתוכה, נעים אל התל מצפון, בעוד חטיבה 9 תוקפת ממערב.
לאחר קרב שכלל ירי סורי מתמשך של טילי סאגר, נסוגו הכוחות הסורים אשר הגנו על התל וחטיבה 9 תפסה אותו.
ב-16 באוקטובר השתתף כוח נתי בבלימת המתקפה של חיל המשלוח הירדני, שנע לכיוון תל מסחרה.
פלוגה ג' לחמה עם חטיבה 179 במובלעת עד 14 באוקטובר, אז נשלחה חטיבה 179 לגזרת סיני, והפלוגה הועברה לפיקודה של חטיבה 9. ב-17 באוקטובר יצאה חטיבה 679 להתארגנות מחוץ למובלעת וטנקי כוח נתי עברו גם כן לחטיבה 9.
ב-19 באוקטובר החלו הסורים בהתקפה המשולבת האחרונה במלחמה.
כוחות שריון סורים, יחד עם דיוויזיה עיראקית וחטיבת שריון ירדנית תקפו את כוחות צה"ל בדרום-מזרח המובלעת.
גדוד הטנקים 278 שסופח לחטיבה 9, תפס עמדות על תל ענתר ובלם את ההתקפה מכיוון מזרח.
כח נתי שהתמקם מדרום לתל מצא את עצמו בקרב מול עשרות טנקי אויב שהתקדמו מדרום לצפון.
רק אחרי שהגיעו לטווח של פחות מ-1,000 מטרים ומספר טנקים נפגעו מהירי של פלוגות ב' וג', נסוגו הכוחות התוקפים.מספר ימים לאחר הפסקת האש חזר כוח נתי לפיקודה של חטיבה 679 ויצא מהמובלעת, לראשונה מאז הוקם, להתארגנות של מספר ימים ברמת הגולן.
ב-4 בנובמבר חזר הכוח, יחד עם חטיבה 679, למובלעת ותפס את הקו באזור צבצבה (מצפון לכפר נסג').
ב-3 בדצמבר פורק הכוח לאחר כחודשיים של פעילות.
חלק ממתנדבי חו"ל שוחררו משירות וחיילי הסדיר חזרו ליחידותיהם.
שאר אנשי המילואים, כמו גם טנקי הגדוד, נקלטו בחטיבה 179, ושימשו להקמתו מחדש של גדוד 266 אשר נשחק כמעט לחלוטין ביממה הראשונה של המלחמה.
טנקי כוח נתי המשיכו לשרת במובלעת כחלק מגדוד 266 עד תום מלחמת ההתשה במובלעת הסורית במאי 1974.
בקרבות במובלעת הסורית איבד הגדוד 22 לוחמים, מרביתם נפלו ב-12 באוקטובר במסגרת הקרב באזור כפר נסג'-תל קורין.
לאחר המלחמה התפזרו לוחמי הכוח והקשר בין מרבית לוחמיו נותק.
רק בשנת 2013 נעשה ניסיון לאתר את אנשי הגדוד ולראשונה התקיים מפגש של חיילי הכוח.
בשנת 2016 נחנכה ברמת הגולן אנדרטה לכוח נתי.
האנדרטה נמצאת על כביש 98, כ-100 מטרים מצפון לתצפית קוניטרה, ומשקיפה על אזור המובלעת הסורית שבו נלחם הכוח.
האנדרטה הוקמה ביוזמה פרטית של ותיקי הכוח.
במרכזה מוצב שלט ועליו שורה משירה של חנה סנש: "קול קרא והלכתי, הלכתי כי קרא הקול".
באנדרטה מונצחים 22 לוחמי הכוח שנפלו במלחמה.
כמו כן כוללת האנדרטה עמדת "מסבירן" ומפה המתארים את קורות הגדוד במלחמה.
ביולי 2022 הוצב באנדרטה טנק שוט קל, מהסוג ששימש את הכוח בלחימה.
בשנת 2023, לקראת ציון 50 שנה למלחמה, עברה האנדרטה שיפוץ נרחב, במסגרתו נסלל שביל מתפצית קוניטרה לאנדרטה והוסדר כביש הגישה לאנדרטה.
כוח עצים ירוק (שם מדעי: Varanus prasinus) הוא מין של לטאת כוח ירוקה החיה ביערות הגשם של גינאה החדשה ובמספר קטן של איים נוספים באינדונזיה.
כוח זה הוא בינוני בגודלו ביחס לבני משפחתו והוא בעל קשקשים בצבע ירוק עד טורקיז ומפוספסים בפסים אופקיים שחורים.
הכוח מגיע לאורך 75–100 ס"מ והוא בעל ראש רחב, לסתות בעלות שיניים חדות ולשון מפוצלת הקולטת ריחות כמו נחש.
כוח זה מותאם לטיפוס עצים באמצעות זרועותיו הלופתות, טפריו הגדולות וזנבו הארוך והגמיש איתו הוא תופס ענפים.
הכוח פעיל במשך היום אז הוא יוצא לחפש מזון על העצים ובניגוד למיני כוחים אחרים הוא חברתי יחסית ומסתובב בקבוצות של זכרים ונקבות יחד.
הכוח ינסה לברוח מטורפים לעבר השיחים ואם לא יצליח הוא ינשוך את אויבו אך הוא לא מצליף בזנבו הארוך והקשה.
הכוח הוא טורף הניזון בעיקר מפרוקי-רגליים כמו חרגוליים, מקלונאים, חיפושיות, תיקנאים, נדלים, עכבישים וסרטנים וכן מעופות צעירים ויונקים קטנים.
הכוח יכול לבלוע טרף גדול יותר מלסתותיו כשהוא מגדיל את זווית הלסת כדי לבלוע טרף גדול יותר.
בנוסף לטרף הוא יאכל לעיתים פירות בשלים אם כי זוהי התנהגות נדירה.
כוח זה מטיל 2-5 ביצים בעונת הרבייה בקן טרמיטים חזק ולאחר 160–190 יום הצאצאים בוקעים וניזונים מהטרמיטים וצעיריהם.
הנקבה פורצת את הקן הקשיח כדי שצאצאיה יוכלו לצאת.
הכוח מגיע לבגרות מינית כעבור שנה מהבקיעה.
כוח קטלני («Убойная сила») היא סדרת דרמה בלשית רוסית המבוססת על יצירותיו של אנדריי קיווינוב.
שודרה בערוץ ORT כספין אוף לסדרה "רחובות הפנסים השבורים".
העלילה מתמקדת בצוות המבצעי של מחלקת משטרת סנקט פטרבורג ובמחלק הרצח במטה.
העונה הראשונה של הסדרה כוללת סיפור חקירה שמתפרס על פני תשעה פרקים.
בעונות שלאחר מכן, ככלל, כל עונה היא סיפור בלשי נפרד.
הדמויות הראשיות של הסדרה איגור פלאחוב וואסילי רוגוב הם שוטרים, הנאבקים בפשע המאורגן.
הגיבורים עובדים בשכר פרוטה ומסכנים את חייהם.
בעונה הראשונה הדמויות הראשיות הן שוטרי מחלקת המשטרה המחוזית.
אנטולי דוקאליס, שלא מאבד קשר עם חבריו הוותיקים (גיבורי הסדרה "רחובות הפנסים השבורים", מועבר למחלקה של פלאחוב ורוגוב.
החל מהעונה השנייה עובדי מחלקת המחוז פלאכוב, רוגוב ושישקין מועברים למטה המשטרה, תחת פיקוחו הישיר של הגנרל סן-סאניץ'.
כאן מתפצלים דרכיהם של השוטרים דוקאליס, וולקוב, לרין וסולובץ והשירות משליך אותם למקומות שונים: לוס אנג'לס, צ'צ'ניה, קאן, דרום אפריקה ובכל מקום שהם מגיעים אליו הם מפגינים מקצועיות גבוהה, תושייה וחוש הומור, המאפשר להם בכבוד לצאת מהנסיונות הקשים ביותר.
בעלילת הסדרה פרודיה נסתרת רבה, עם זיכרונות וציטוטים מסרטים וספרים מפורסמים (כמו "השמש הלבנה של המדבר", "קולומבו", "ייחוד הציד הלאומי", "מקום המפגש אינו ניתן לשינוי", "שודדים ישנים", יצירות שרלוק הולמס ורבים אחרים).
כוח או ארגון צבאי למחצה הוא ארגון בעל מאפיינים צבאיים בהם הכשרה, ציוד, מבנה, טקטיקה ולעיתים גם ייעוד, אך אינו נכלל באופן רשמי בכוחות המזוינים של המדינה.
תחת ההגדרה הרחבה של ארגונים צבאיים למחצה ניתן לכלול מספר רב של גורמים וכוחות ממגוון תחומים, המשותף להם הוא הדמיון שלהם לכוחות הצבא הרשמיים.
ניתן לפצל את ההגדרה הרחבה של כוח צבאי למחצה לכוחות וארגונים הפועלים בתוך מדינה בשיתוף או כחלק משלטונות המדינה וכאלו המתנגדים או פועלים באופן עצמאי משלטונות המדינה.
בהגדרה של כוחות מתנגדים ניתן למנות ארגוני טרור, לוחמי חופש וארגונים פוליטיים מתנגדים.
בהגדרה של ארגונים שמשתפים פעולה ניתן למנות שלל כוחות צבאיים-משטרתיים (כגון משמר אזרחי, משמר גבול וז'נדרמניה), כוחות משמר למוסדות מיוחדים (כגון משמר נשיאות), מיליציות אזוריות וכדומה.
כוחות צבא לא סדירים: בהם מיליציות, כוחות גרילה, ארגוני טרור וכדומה.
כוחות עזר: חיילות עזר, כוחות משמר נשיאות, משמר רפובליקה, הגנה אזרחית, כוחות עזר משטרתיים, משמר אזרחי וכדומה.
ארגונים פוליטיים חמושים: ארגונים מהפכניים ותנועות חמושות (דוגמת האס אה).
ארגוני אכיפת חוק: בהם ז'נדרמריה, SWAT, משמר גבול וארגוני אבטחה.
כוח ניבוי, או יכולת חיזוי, הוא כוחה של תאוריה מדעית, או חוק מדעי, ליצור תחזיות שניתנות לבדיקה.
דוגמה קלאסית לכוח הניבוי של תיאוריה היא גילויו של נפטון כתוצאה מתחזיות שנעשו על ידי המתמטיקאים ג'ון קוץ' אדמס ואורבן לה-ורייה, בהתבסס על תורת הכבידה של אייזק ניוטון.
דוגמה חשובה נוספת לכוח הניבוי של ניוטון ושל קפלר היא חיזוי המסלול של שביט האלי על ידי אדמונד האלי בשנת 1705.
דוגמה נוספת לכוח הניבוי של תיאוריות או מודלים היא השימוש של דמיטרי מנדלייב בטבלה המחזורית שלו כדי לחזות יסודות כימיים שטרם התגלו ואת ותכונותיהם.
למרות שהחיזוי היה נכון במידה רבה, הוא העריך לא נכון את המסות האטומיות היחסיות של טלוריום ויוד.
צ'ארלס דרווין השתמש בידע שלו על אבולוציה על ידי ברירה טבעית כדי לנבא קיום של מין של בעל חיים בעל מבנה פזיולוגי משונה.
בשנת 1862, בספרו האבקה של סחלבים (Fertilisation of Orchids) הוא חזה שמכיוון שקיים צמח (Angraecum sesquipedale) עם שלוחה ארוכה בפרחיו, חייבת להתקיים גם חיה משלימה עם חדק באורך 30 ס"מ, שתשתמש בחדק כדי לאכול ותוך כדי כך תאביק אותו.
עשרים שנה לאחר מותו, נמצאה צורה של עש נץ (Xanthopan morganii) שיש לו חדק ארוך כזה.
ב-1859 פרסם דרוויין פרסם ספרו הנודע מוצא המינים.
בספר הוצגה התאוריה לפיה כל המינים החיים על כדור הארץ התפתחו ממוצא משותף באמצעות מנגנון של שונות וברירה טבעית.
ניבוי שעלה מן התאוריה הוא קיום מאובני מעבר - מאובנים של "צורות מעבר" בין מאובנים מתקופות שונות, או בין מאובנים של יצורים עתיקים לבין בעלי חיים קיימים.
דרווין כתב כי העדר מאובנים כאלו הוא לכאורה ההתנגדות החזקה ביותר לתאוריה, אך הסביר את מחסורם בנדירותם של מאובנים, וחזה כי מיני ביניים כאלו יתגלו בעתיד.
תחזית זו החלה להתאמת שנתיים בלבד לאחר כתיבת הספר, כאשר התגלה המאובן הראשון של הארכאופטריקס, צורת ביניים בין זוחלים (למעשה דינוזאורים) לעופות.
מאז התגלו מאובני מעבר רבים נוספים, למשל בין דגים ודו-חיים, בין זוחלים ליונקים, בין קופי-אדם לבני-אדם, בין יונקים יבשתיים ללווייתנאים, בין סוסיים קדמונים לסוסים מודרניים , ועוד.
אף על פי שהיו שביקרו את המדידות כמשתמשות במתודולוגיה פגומה, ניתוח מודרני של הנתונים מצביע על כך שניתוח הנתונים שביצע אדינגטון היה מדויק.
מאוחר יותר, מדידות מדויקות יותר שנלקחו על ידי אינטרפרומטריית רדיו אישרו את התחזיות ברמה גבוהה של דיוק.
כוח ניבוי ביחס לאירועים בעבר
טיעון מדעי עובד הן לגבי הסבר של תופעות מתמשכות (כמו כבידה) והן לגבי העבר הרחוק (כמו מוצא החיים).
במקרה של תאוריה שנוגת לאירוע בעבר - מה נצפה למצוא היום אם אירוע מסוים התרחש בעבר.
לדוגמה קיימת תאוריה, או השערת ההתנגשות הענקית, כי הירח נוצר כתוצאה מהתנגשות של גוף גדול בכדור הארץ לפני כ-4.5 מיליארד שנים, שהעיף ממנו חתיכה גדולה שהפכה להיות הירח.
הנמקות וידע בתחומים של גאולוגיה וגאופיזיקה מאפשרים למדעים ליצור תחזיות כדי לבדוק את הרעיון הזה.
לדוגמה, אם תיאוריה זו נכונה, לירח אמור להיות הרכב דומה לזה של קרום כדור הארץ לפני 4.5 מיליארד שנים.
רעיונות מבוססים בגאולוגיה ובמדעי כדור הארץ גורסים שעד לזמן ההתנגשות, ברזל ואלמנטים כבדים בקרום כדור הארץ כבר שקעו עד הליבה שלו.
ולכן הם ציפו כי לירח יהיה מחסור בברזל, בדומה לקרום כדור הארץ.
משימות של תוכנית אפולו האחרונות הוכיחו את התחזית הזו.
סלעי הירח דלים בברזל, מה שנותן תמיכה לתאוריית "ההתנגשות הענקית".
בפילוסופיה של המדע משמש כוח ניבוי כאחד הקריטריונים המרכזיים להערכת תיאוריות מדעיות, ובייחוד לדיון בשאלת ההבחנה בין מדע לפסאודו־מדע.
לפי קרל פופר, ערכה המדעי של תיאוריה אינו נובע מאימותה אלא מיכולתה להעמיד ניבויים ניתנים להפרכה: תיאוריה מדעית היא כזו החושפת את עצמה לסיכון של הפרכה באמצעות תחזיות ברורות לגבי תצפיות עתידיות.
עם זאת, פופר לא פיתח קריטריון שיטתי להערכת הצלחתן המצטברת של תיאוריות לאורך זמן.
ב-1962, תומאס קון הציג תפיסה היסטורית שונה, ולפיה המדע מתפתח במסגרת של פרדיגמות.
בתוך פרדיגמה קיימת, ניבויים כושלים אינם מובילים לנטישת התיאוריה אלא נחשבים לבעיות פתוחות.
מהפכות מדעיות מתרחשות כאשר מצטברות אנומליות קשות, אך המעבר בין פרדיגמות אינו מוכרע רק על בסיס כוח ניבוי, אלא כולל גם שיקולים חברתיים וקונספטואליים, דבר המטשטש קריטריונים אובייקטיביים להעדפת תיאוריה אחת על פני אחרת.
אימרה לקטוש ביקש לגשר בין פופר לקון באמצעות מושג של "תוכניות מחקר מדעיות" וכוח חיזוי.
לפי לקטוש הסבר זה יחידת ההישג המדעי אינה השערה בודדת, אלא תוכנית מחקר.
תוכנית המחקר היא "גרעין קשיח המוגן בידי חגורת השערות מסייעות, ובצירוף היוריסטיקה – מנגנון פתרון בעיות ההופך אנומליות לראיות חיוביות.
תוכנית מחקר נחשבת מתקדמת אם היא מייצרת ניבויים חדשים המתאמתים אמפירית, ומנוונת אם היא מסתפקת בהסברים בדיעבד לאנומליות קיימות.
בכך הציב לקטוש את כוח הניבוי כקריטריון מרכזי ורציונלי להערכת התקדמות מדעית, מבלי לדרוש הפרכה מיידית של תיאוריות מצליחות.
המרקסיסטים הסבירו את כל כישלונותיהם - לדוגמה הם הסבירו את עליית רמת החיים של מעמד הפועלים באמצעות פיתוח תורת האימפריאליזם, הם "הסבירו" את הסכסוך הרוסי־סיני.
המדע אינו רק גוף ידע המשקף את ההבנה הנוכחית של העולם, הוא גם מערך של שיטות המשמשות להקמת ידע זה, להרחיבו ולשכללו.
במדע, הידע, המבוסס על ראיות שנאספו ממחקרים רבים, משולב בתוך תאוריות מפותחות ומנוסות היטב המסוגלות להסביר נתונים ולחזות את תוצאותיהם של מחקרים נוספים.
כוח ניבוי של השערה מדעית משמש מדענים כדי לבצע בדיקת השערות - לבחון עד כמה מדויקת אותה השערה והאם ניתן למצוא לה אישושים באמצעות ניסוי מבוקר או תצפיות.
לעיתים מדענים מצליחים לייצר ניסוי שמאשש את התאוריה.
לפעמים הניסוי מביא לכך שהתאוריה נפסלת.
לעיתים מתברר שהיה פגם בניסוי - כישלון או הצלחה לכאורה של התאוריה נבע מתכנון לא מספיק זהיר של הניסוי.
כוח ניבוי של תאוריה משמש לעיתים קרובות מדענים לשם ביצוע ניסויי המשך לשם בחינת תאוריות נוספות המתבססות על תאוריה זו.
מתמטיקה וכלים חישוביים הם מרכזיים במדע ובהנדסה, שכן הם מאפשרים ייצוג מספרי של משתנים, דגום סמלי של הקשרים בין ישויות פיזיות, וחיזוי כמותי של תוצאות ניסויים או תופעות טבע.
ניתוח סטטיסטי, למשל באמצעות ערך p, מאפשר לחוקרים לבצע בדיקת השערות - להעריך את אמינות התחזיות, לזהות סטיות מהתוצאה הצפויה ולהבחין אם ההבדלים נובעים מטעות בניסוי, ממקריות או מתופעה אמיתית.
כך, תחזיות מדעיות מבוססות ראיות, ניתנות לבדיקה ולשחזור על ידי אנשים אחרים, ומאפשרות אישוש או דחייה של תאוריות, בניגוד לניבויים שאינם מדעיים, כמו נבואות או אסטרולוגיה שהן לרוב עמומות וניתנות לפרשניות שונות.
קיים הבדל מסוים בניסויים בהנדסה ובמדעים.
מדענים ומהנדסים מבצעים ניסויים אך עם מטרות שונות: מהנדסים מנסים למצוא פתרון אופטימלי לבעיה מעשית, שבו קיימות פשרות ושיקולים אישיים, טכניים וכלכליים.
לעומת זאת תאוריות במדע חייבות לעמוד בקבוצה שונה של קריטריונים, כגון חסכנות (העדפה לפתרונות פשוטים יותר) וקוהרנטיות בהסבר (עד כמה תאוריה חדשה מספקת הסברים לתופעות שמתיישבים עם תצפיות ומאפשרים חיזוי או הסקת מסקנות לגבי העבר).
מטרת המדע היא למצוא תאוריה אחת קוהרנטית ומקיפה עבור מגוון תופעות קשורות.
הסברים מתחרים מרובים נחשבים ללא מספקים, ואם הדבר אפשרי, הסתירות שבהם חייבות להיות פתורות באמצעות נתונים נוספים, שמאפשרים לבחור את ההסבר הטוב ביותר הזמין או לפתח תאוריה חדשה ומקיפה יותר עבור התופעות המדוברות.
בהוראת המדעים, כוח הניבוי מוצג באמצעות ניסויים מבוקרים במעבדות בתחומים כמו כימיה, פיזיקה, הנדסה וביולוגיה.
התאוריה מתארת תוצאה חזויה כלשהי של ניסוי מבוקר.
התלמידים מנסים לשחזר את הניסוי, ומתבקשים למדוד את התוצאות באמצעי מדידה ולבדוק עד כמה תוצאות הניסוי תאמו את התאוריה או לא.
כאשר מבצעים מספר רב של ניסויים בתנאים מבוקרים, ניתן לאשש את התאוריה באופן סטטיסטי.
דוגמה קלאסית לכך היא ניסוי במטוטלת פשוטה, שבו זמן המחזור של תנודות המטוטלת אינו תלוי במסת המשקולת ובזווית התנודות אלה באורך החוט של המטוטלת.
לעיתים ניתן להדגים גם "ניסויים שנכשלו" - תחזיות אינטואיטיביות שאינן מתקיימות - כדי להמחיש את חשיבות הבדיקה המדעית על פני אינטואיציה בלבד.
שימוש בכוח הניבוי בהוראת המדעים מסייע לתלמידים להבין כיצד מדע יכול לפתח ידע חדש, כיצד לאשש או לפסול תאוריה, ויכול לפתח חשיבה ביקורתית ויכולת ניתוח של תצפיות וניסויים.
כוח הניבוי של תיאוריה קשור קשר הדוק ליישומים שלה.
יישומים נפוצים של תאוריות במדעי הטבע הם בתחומים כמו טכנולוגיה, הנדסה ופיתוח תרופות.
יישומים נוספים כוללים ניסויי מעבדה לצורכי הוראת המדעים וביצוע ניסויי המשך לצורכי מחקר.
תורת היחסות הכללית לא רק מנבאת את כיפוף האור אלא גם מנבאת מספר תופעות אחרות.
חישוב הזמן הנכון של לוויינים היה חיזוי שנמדד בהצלחה המשולבת כעת בשיטה המשמשת לחישוב מיקומים באמצעות GPS.
ללא השימוש בתורת היחסות לוויינים GPS היו מפתחים סטייה הולכת וגדלה עד שהמערכת כולה הייתה הופכת בלתי שימושית.
הדגמה נפוצה של כוח ניבוי של מכניקה קלאסית היא בתחום הנדסה, כאשר מהנדסים מנצלים את חוקי ניוטון כדי לתכנן בטיחות של כביש שפונה, שיפור יעילות או בטיחות של מכוניות או של גשרים ונעזרים במשוואות של ניוטון לשם כך.
באופן דומה כימאים משתמשים בכוח חיזוי של תאוריות כימיות כדי לייצר תגובות כימיות במפעלי תעשייה.
כוח ניבוי של תאוריות בתחום הביולוגיה הוא השימוש בהן כדי לתכנן תרופות חדשות וכדי לחקור יעילות ובטיחות של תרופות אלה.
כוח ניבוי לעומת כוח הסבר
במשך אלפי שנים לאנשים בתרבויות שונות היו הסברים מדוע תופעות טבע מסוימות התרחשו.
אנשים ייחסו תופעות כמו רעידת אדמה, ליקוי חמה, בצורת, רעב המוני או מגפה לזעמו של האל.
במקומות שונים התפתחו דתות מקומיות שונות וכן טקסים או מנהגים בניסיון למנוע אסונות כאלה או כדי להתמודד איתם.
דוגמה נפוצה לכך היו ניסיונות למנוע הדבקה של אנשים במחלות (במיוחד בזמן מגפה) או ניסיונות לרפא אנשים חולים.
חלק מהניסיונות כללו דברים כמו צמחי מרפא או שינויים בתזונה, בחלקם הם כללו פניה להסבר על-טבעי.
דוגמה לכך היא האשמה כי הומואים, יהודים או מכשפות גורמים למחלות על ידי פגיעה ברצון האל, כישוף או הרעלת בארות.